Nafarroako Parlamentuko Mahaiak, 2020ko urriaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aurkeztutako galdera, COVID-19aren krisiak Nafarroako Foru Komunitateko emakumeengan duen eraginari buruzko azterlanari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Lehendakaritzako, Berdintasuneko, Funtzio Publikoko eta Barneko Batzordean izapidetzea.

Iruñean, 2020ko urriaren 26an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Patricia Perales Hurtadok, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak ahoz erantzun dezan:

Nafarroa Suspertu planean aipatzen zen COVID-19aren krisiak Foru Erkidegoko emakumeengan duen inpaktuari buruzko azterlan bat eginen zela Nafarroako Berdintasunerako Institutuaren lankidetzarekin.

Hori guztia ikusirik, parlamentari honek honako hau galdetzen du:

Zer egoeratan dago azterlana, eta, gaur egun, zer datu eskaintzen ditu COVÍD-19aren krisiak Nafarroako Foru Komunitateko emakumeengan duen inpaktuari buruz?

Iruñean, 2020ko urriaren 22an

Foru parlamentaria: Patricia Perales Hurtado